50 Jaar gelede in Die Burger | 24 November 1971 | Netwerk24
50 Jaar gelede in Die Burger | 24 November 1971
Rhodesië: Beraad kom tot punt: Deurslaggewende samesprekings oor die Rhodesiese onafhanklikheidskwessie is gisteraand in Salisbury gevoer. Sir Alec Douglas-Home, Britse minister van buitelandse sake, het gisteraand sowat sewentig minute lank met mnr. Ian Smith van Rhodesië beraadslaag nadat daar reeds vroeër die dag lang samesprekings was.
Britz-moorde: Man na inrigting: Joseph Morgan, beweerde moordenaar van mev. Johanna Britz en haar twee kinders van die Paarl, is 'n gevaar vanweë sy onvoorspelbare handelinge wat hy nie kan beheer nie. Hy raak periodiek weens onverstaanbare redes gewelddadig, het 'n neuroloog gister in die Hooggeregshof in Kaapstad getuig . . . Sy het gesê daar is aansienlike twyfel of Morgan normaal is . . . Morgan is vir verdere waarneming na 'n inrigting gestuur.
Blitsige swart atleet in Kaap: Nog buitelandse atlete het gister in die Kaap aangekom vir die naweek se internasionale atletiekbyeenkoms in Groenpunt. Onder hulle was ook die eerste nie-blanke atleet, Jean-Louis Ravelomanantsoa van Madagaskar, die beste naelloper vanjaar ter wêreld.